Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 37/12/8803	Košice II, 5.3.2013
EEČ : 2-64-72-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: kuchár-čašník
V trestnej veci vedenej proti obv. XXXXX pre prečin zanedbania povinnej výživy podľa § 207 ods. 1,   Trestného zákona  pre skutok, že  XXXXX a inde si neplnil vyživovaciu povinnosť k svojej dcére Martine L. nar. XXXXX,  hoci táto mu vyplýva priamo zo Zákona o rodine a výška ktorej bola určená v rámci predbežnej otázky prispievať  sumou 30.-€ mesačne, túto si však úmyselne plnil nepravidelne, a tak dlhuje  za obdobie od 1.9.2012 do 31.1.2013 k rukám matky dieťaťa XXXXX  sumu vo výške 127.-EUR, pretože že zanikla trestnosť činu.

lebo zanikla trestnosť činu
Odôvodnenie:
Uznesením povereného príslušníka OR PZ v XXXXX, Obvodné oddelenie PZ XXXXX - XXXXX, sp. zn. : ORP-XXXXX z 12.10.2012 bolo podľa § 206 ods. 1 Trestného poriadku  vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona , na tom skutkovom základe, že ako otec malol. Martiny L. nar. XXXXX si riadne neplní vyživovaciu povinnosť, hoci mu táto vyplýva priamo zo Zákona o rodine, kedy by mal na jej výživu prispievať sumou najmenej 30.- € mesačne, túto si však úmyselne plní nepravidelne, a tak dlhuje za obdobie od 1.9.2011 doteraz k rukám matky dieťaťa XXXXX sumu vo výške 240.-€.

	Po skončení  vyšetrovania predložil poverený príslušník PZ  vyšetrovací spis s návrhom na podanie obžaloby, a to za obdobie od septembra 2012 doteraz.

	Obvinený XXXXX prejavil snahu dodatočne uhradiť dlh na zameškanom výživnom, a to v celkovej sume 130.-€, čo aj dňa 4.2.2013 urobil. 

	Po preskúmaní spisového materiálu bolo zistené, že výživné doteraz nebolo určené právoplatným rozhodnutím súdu a z tohto dôvodu bola určená jeho výške v rámci predbežnej otázky povereným príslušníkom PZ na sumu 30.-€ mesačne, po zohľadnení reálnych príjmov obvineného a oprávnenej ako aj odôvodnených potrieb maloletého dieťaťa.
 
	Svedkyňa - poškodená XXXXX dňa 14.12.2012 vypovedala, že obvinený dlhuje na výživnom sumu 97.-€ a to 7.-€ za mesiac september 2012 a za mesiace október až december 2012 plnú sumu. Potvrdila, že disponuje sumou 233.-€ na  vkladnej knižke založenej na maloletú a túto sumu považuje za uhradenie dlhu. Z jej výpovedí nevyplývajú také skutočnosti, ktoré by odôvodňovali konštatovať, že neplnenie vyživovacej povinnosti malo za následok trvalo nepriaznivé následky voči oprávneným. 

	Podľa § 86 písm. a  Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu

  	Vzhľadom na vyššie uvedené som rozhodla tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Bernátová
prokurátorka